ร้านอาหารเปิดใหม่. อยู่ลึกเข้าไปพอสมควรในหมู่บ้านชาวประมง 
สถานที่โล่งๆ เหมือนแพ/ท่าเรือประมาณนั้น เพราะที่นี่เค้ารับนำเที่ยวชมปลาวาฬด้วย
เห็นเรือประมงอยู่รอบๆ ได้รับลมทะเลให้พอเหนียวตัวเล็กน้อย
อาหารที่ทานวันนี้มี 5 อย่าง
มีคนนัางทานอยู่ประมาณ. 6-7 โต๊ะได้ อาหารไม่ช้ามาก
เริ่มที่จานแรก
1. ต้มยำทะเล น้ำใส
    รสชาติจัดจ้านดี. ที่ชอบคือใส่หอยเชลล์หวานๆมาให้ด้วย
     จานนี้ผ่านค่ะ
2. กุ้งผัดพริกเกลือ
    ที่ร้านเอากุ้งม้าลายไปผัดให้. กุ้งตัวใหญ่เนื้อแน่นๆ บวกกับรสชาติผัดที่กลมกล่อม อร่อย
3. ปลาหมึกแดดเดียว
     จานนี้เพื่อนชอบบอกว่าตัวโตกินเต็มปากเต็มคำ ฉ่ำๆดีแต่เราเฉยๆเพราะไม่ค่อยทานปลาหมึกอยู่แล้ว
4. ปูม้านึ่ง 
    ทีแรกจะกินกรรเชียงแต่หมด. เลยสั่งปูม้านึ่งแทน
    ในเมนูไม่แจ้งราคาไว้ เชคบิลมา โลละ 800 บาท -_-'
     แต่ปูเนื้อไม่ค่อยหวานเท่าไหร่ อันนี้ขอหักคะแนน
     น้ำจิ้มซีฟู้ดออกหวานๆ ไม่แซ่บเท่าไหร่
5. กระพงทอดราดน้ำปลา
    ร้านนี้หั่นปลาเป็นชิ้นๆแล้วค่อยเอาไปทอด ทำให้น้ำราดไม่ฉ่ำในเนื้อปลา และน้ำปลาก็รสชาติกลางๆ ส่วนน้ำยำมะม่วงรสชาติใช้ได้

ราคารวม 1,885 บาท
ถ้าเน้นอาหารที่เน้นปรุง พวกต้มยำ ผัด ร้านนี้รสชาติดี
แต่ถ้าชอบพวกซีฟู้ดจ๋าๆ ร้านอื่นแถวนี้ราคาย่อมเยา+สดอร่อยกว่าค่ะ